open-index/open-wikipedia-markdown huggingface dataset:
Aun

Eun **aun** (  **an**) est eun duraée.

I fâot 365 jouors pouo faire eun aun. Ch'est coume cha qu'y a eun aun ente le jouo de Noué d'eune annaée, et le syin de l'annaée d'ampraés.

Lé premyi jouo d'eune annaée est tréjouo noumaé lé *[[jouo de l'aun]]* (prémyi jaunvyi) et le drényi, lé *[[tchu de l'aun]]* (trente-et-eun décembe).

Quand la Tèrre a ag'vé eune orbite du Solé, v'là tch'est un an. Coumme la Tèrre touônne à l'entou du Solé, j'avons des saîsons.

D'pis les touos vièrs temps, les gens ont mèrtchi l'touônnement des saîsons – sustout l'èrtou du R'nouvé quand les pliantes lus ravigotaient. L'pâssage d'ans a 'té fêté par d's annivèrsaithes, et nou compte l'âge des gens par combein d'ans qu'il' ont vêtchu.

Un *quart d'an*, ch'est trais mais.

## [[Diton]]
*  I' n'faut qu'deux ans pouor un j'va, mais i' faut vîngt ans pouor faithe un houmme

## Veî itou

* Annaée
* Syiclle
Loué

Eune **loué** ( **louai**) est écriture qùi dit che qué no deit faire. 

Dauns la Biblle, la Loué de Moïse est dounaée pa le bouon Dùu pouor esplliqùi à sen peuplle cha qui fâora faire de byin, et le ma qùi fâora paé faire, eun feis qùi s'sount rattéris en Terre prominse (Palesteine.

Anhyi, les loués sount votaées par les députaés et les âotes représentaunts du peuplle. En Fraunce, ch'est des sénateus, où Roioume-Uni, des Signeus (*lords*), dauns eun parlément.

Ampraés, ch'est core eune âote qùestioun pouo l's aplliqùi. Eune loué ente dauns le dreit c'meun, dauns eun *[[Code]]*.

O peut iête chaungi byin ampraée, ou pus aplliqùie. 

## Veî itou

* Parlément
* État
* Députaé
Dùu

**Dùu** ( **Dgieu**,  **Dju**, **Gyu**,  **Dji**; lat. *Deus*) est le noum dounaé où Cryiateu de touot.

Ch'est l'usage de le noumaer itou le Signeu (lat. *Dominus*) coume âotefeis i sé fesait aplaer *Adonaï* pa l's Hébreus.

Dans les touos vièrs temps, quand les gens prînmitifs né comprannaient pon la natuthe, i' louangeaient les forches dé natuthe: l'ôrage, la mé, la tèrre, lé solé, la leune... Châque sujet d'la vie dévthait êt' gouvèrné par un dgieu, et les problièmes - la sic'rèche, les tempêtes, les trembliéments d'tèrre... - 'taient êmoûtchis par du hèrtchîn entre les dgieux. Des sacrifices f'thaient pliaîsi ès dgieux.

Les grandes èrligions d'un seul dgieu (Judaisme, Chrêtchienneté, Islam et Sikhisme étout) craient qu'Dgieu est lé c'menchement dé tout et Tout-Piêssant. La Chrêtchienneté toutefais crait qu'Dgieu s'mouontre en trais pèrsonnes - la Trinneté - mais chenna n'veurt pon dithe qu'i' y'a trais dgieux.

## L's Hébreus

Dùu s'est fait counaîte coume dùu unique à Abrahame, et l's Hébreus sount dévenuns sen peuplle. Ampraés l's avaer faire sorti d'Égypte, en leus fesaunt crouési la Rouoge Mé, i les amenit en Terre prominse.

## [[Christianisme]]

Ch'est l'enreit ioù qùi s'incarnit en Jésus-Chrît, qùi feut naé à Béthléème, et qùi mouorit sus la Croués.

## Islam
Les Musulmans le noument *Allah*.

## Hînduisme

Les Hîndous craient qu'i' y'a un tas d'dgieux et d'déêsses - mais ch'est à comprendre en génétha qu'i' n'y'a qu'un pouver divîn et qu'toutes les pèrsonnalités sont d's expressions d'chu pouver. Mais dans la r'ligion populaithe ch'est pustôt les difféthentes pèrsonnalités des dgieux et lus aventuthes tch'attrioquent lé monde ès templ'yes.

## Les Dgieux Grècs

Les dgieux des Grècs 'taient preunmiéthement des dgieux prînmitifs d'la tèrre, d'la mé, des giants tch'avaient des bastaudes et avaient à êt' apaîsis par des sacrifices. La philosophie rempliaichit l'vièr système par un panthéon patèrnel: y'avait un grand dgieu piêssant, Zéus, épis eune racachie d'dgieux mains piêssants. Ches dgieux r'présentaient les sentiments et la vie - l'amour, la dgèrre, la sagesse, la mûsique, lé vîn...

* Aphrodité
* Apollon
* Pan
* Dgeuch
* Atchéna

## Les Dgieux Romains

Lé panthéon Romain r'prannit les dgieux Grècs.

* Jupitèr
* Vênus
* Mèrtchure
* Mars
* Vultchain
* Minèrve
* Cérès
* Junon
* Nepteune
* Pliuton

## Les Dgieux Norrouais

Dans la mythologie Norrouaise, y'avait des dgieux tchi d'meuthaienten Asgard, l'travèrs dé l'ar Bifröst.

* Odîn
* Thor, lé dgieu d'l'ôrage
* Loki
* Baldr
* Freyr
* Tyr
* Heimdal
Botannie

La **botannie** () est la scienche tch'êtudie les pliantes.

Les botannistes donnent un nom en Latîn à châque manniéthe dé pliante à seule fîn d'les distîndgi car y'a tant d'noms dans toutes les langues.

## Viyiz étout
* Liste dé pliantes
* Clioche
* Ortchie
* Dgèrrue
* Langue à la belle-méthe
* Pommyi
* Thée
* Gardîn
* Araucaria araucana
* Bouais
* Vrai
Mammiféthe

Les **mammiféthes** (;  **mamifères**) sont d's annimaux à caud sang tchi nouôrrissent lus p'tchiots atout du lait tchi veint dé boutons, dé couôteunme sus l'estonma.

Quâsiment touos les mammiféthes donnent naîssance à des jannes vivants, mais la fanmil'ye dé monotrêmes tchi d'meuthent en Australie sont les seuls mammiféthes tchi ponnent d's oeux. Les marsupiaux d'Australie ont eune poutchette dans tchi lus p'tchiots peuvent téter.

Y'a des mammiféthes tchi d'meuthent dans la mé – la fanmil'ye des baleines, des dauphîns et des pourpais, et y'a des mammiféthes coumme les loups-mathîns tchi nagent pustôt.

Les caûque-souothis volent, et nou trouve des mammiféthes partout dans l'monde.

## Histouaithe
Les mammiféthes êvoluîtent duthant l'Âge Jurassique, y'a dans les 150 millions d'années, mais i' restaient des p'tites bêtes jusqu'à ch'qu'les dinosaures fûssent hors y'a dans les 65 millions d'années.

## Viyiz étout
* J'va
* Lion
* Marmoûset
* Tchian
* Vaque
* Jaqùet
* Bête à chavettes
Baithe

**Baithe** ou **béthe** (;  bère,  ber) est la rempliaich'chie d'litchide dans l'corps par la bouoche. Ch'est en tchi en r'spithant, et suant et en gâtant d'l'ieau, nou pèrd du litchide. Lé corps dait aver dé l'ieau pouor la vie, pouor la biochimie, et, par exempl'ye, eune pèrsonne n'peut dgéthe vivre eune s'maine sans baithe.

Lé **baithe** est la bouaisson qu'nou bait pouor rempliaichi l'litchide, pouor sé raffraîchi ou pouor du pliaîsi. La bouaisson la pus nathuthelle est l'ieau, mais les mammiféthes baivent du lait tch'est fait par lus méthes. Dans la natuthe, nou trouve des annimaux tchi baivent du jus d'frits ou tchi chuche du sang d's annimaux ou d'la sève des pliantes.

Dans la sociêté des gens, nou-s'a apprîns à graie du baithe, et bein souvent ch'est du béthe à bouaissonner (d'l'alcool). Y'a du baithe fèrmenté: du cidre, du vîn et d'la biéthe – épis nou peut distiller l'baithe à seule fîn d'produithe dé l'ieau-d'vie.

Nou bait étout du thée et du café, et j'avons des bouaissons gazeuses: cola, limonnade.

## Viyiz étout
* Beire - en Cotentinais
* P'ré
* Kir
* Chaûdé
* Milk-é-Pantch
* Ieau d'Cannelle
* Pitchette
* Noyau
* Baûchet
* Vodka
Australie

L' **Australie** est un pays ou un continnent dans l'ochéan Pacifique. 

Ch'est eune fédéthâtion tchi fut grée l'preunmié d'Janvyi 1901. 

## L's [[Êtat]]s et les Tèrritouaithes d'Australie

* Australie Occidentale
* Australie Méridionale
* Nouvelle Galles du Sud
* Queensland
* Tasmannie
* Victoria
* Tèrritouaithe du Nord
* Tèrritouaithe d'la Capitale d'l'Australie

L'Australie gouvèrne étout l'Île dé Norfolk, l'Île dé Noué, l's Îles Cocos et d'aut's êtchets et îlots.

## Viyiz étout

* Koala
* Kangarou
* Marsupia
* Uluru
Milk-é-Pantch

Lé **milk-é-pantch** () est eune bouaisson tchi 'tait traditionnelle aut'fais ès Îles.

* un pot d'lait - adouochi atout du chucre -
* y gratter un tout p'tit mio d'muscade (ou eune pétite pînchie d'cannelle)­
* eune démié-vèrrée (ou d'mié-tâssée à thée) d'rhonme, ou pus,
* et au mains siêx oeux d'battus.

Les uns bouoillaient l'lait, d'autres lé faisaient sèrvi cru. Et d'aut's acouo, l'aimaient mus frais trait à sinne dé jeu.

Les jannes gens sustout (fil'yes et garçons) lus l'vaient d'bouôn matîn l'jour dé la Saint Jean, auprès mînniet du 23 d'Juîn, et allaient traithe eune vaque ou deux, à la dêrobée, siez les vaîsîns. Et pis i' lus estchîvaient ès poulaillièrs pouor des oeux. Il' allaient lus tchiaûder et, pus tard dans la journée, il' ajoutôtaient l'rhonme au lait et vèrsaient ch'la sus l's oeufs d'battus et pis y m'ttaient l'chucre et la muscade (ou cannelle), et ch'la faisait chein qu'nou-s-app'lait du *milk-é-pantch*. I' lus en rigalaient, lus tchoeu content.

En Aur'gny, ch'tait la couôteunme d'baithe du *milk-a-punch* dans l'aubèrges lé preunmié Dînmanche du mais d'Mai.

## Viyiz étout
*Chaûdé
Sornette en portraits

Eune **sornette en portraits** est eune histouaithe racontée auve des portraits et des patholes.

Nou n'peut pon aîsiment r'chèrchi l'originne d'la sornette en portraits. Des sétchences d'actions ont 'té faites dans l'art d'pis les touos vièrs temps. La peindrie d'muthâles dans les caves et les creux par les gens préhistoriques racontent parfais d's histouaithes dé chasse. L's Êgyptiens, les Grècs et les Romains racontîtent lus batâles dans des portraits.

La Tapiss'sie d'Bayeux raconte la Contchête Nouormande en eune manniéthe dé sornette en portraits. L'art Japonnais dêv'loppit la *[[manga]]* à c'menchi des rouôlots peints.

Auve l'înmprînm'thie, nou publiait des caricatuthes dans tchi nou-s'êcrivait des patholes dans des rouôlots tchi d'vîntent à la siette les ballons d'pâler qu'nou vait au jour d'aniet.

L's înmages d'Êpinna 'taient populaithes. Quand des gâzettes fûtent lanchies pouor un grand publyi, nou-s'expéthînmentait auve des sornettes en portraits. En 1929 en Belgique, la preunmié sornette dé Tintin fut publiée.

En Améthique, des sornettes en portraits entouor les supèrhéros fûtent dêv'loppées. Et pouor les mousses, des conmiques ont 'té faites avaû l's années.

À ches drein, nou-s'a fait des livrets d'sornettes en portraits – des longues sornettes pustôt séthieuses tchi sont eune manniéthe dé roman et qu'des cheins craient sont d'la vraie littéthatuthe, mais d'aut's dithaient qu'ch'est d'l'art.

Lé cinnéma a dêv'loppé la sornette en portraits en la sornette annînmée.

## Baunde dessinaée

La **baunde dessinaée** ou **BD** est eun art qùi eunit la dessinn'rie et la littérature. Ch'est coupassous eun live fait do qùiques pages qù'no z-apelle pllaunches. L'histouère est divisaée en pusuurs cases you qù'no peut veî des dessins dessus. Les dessins sount acauntaés d'aveu qùiques textes qùi mountrent cha qùe les persounnages vuulent dire.

Les BDs les pus counséquentes sount Tintin ou byin oco Astérix.

## Lians hors

* *Qùiques BDs en normaund* http://folkogspraak.wifeo.com/index.php
Lague

Eune **lague** est eune sorte de pllaunte ou d'anima.

L's animâos sount locatis en pusuurs lagues, coume les mammifères, les ouésiâos, les insectes, etc.

Les pllauntes, sount itou couneues pa leus lagues : l's âbres, l's herbes, les flleurs, etc.

----

Dans la taxononmie, eune **manniéthe** est eune vâriêté d'annima ou d'pliante.

Les criatuthes sont rangies dans des clâsses par les scientistes s'lon lus code génétique. Pouor c'menchi nou peut diviser les pliantes et l's annimaux dans des rouoyaumes. Épis y'a des fanmil'yes dé criatuthes tchi sont des couôsîns. Dans les manniéthes, nou peut distîndgi des races – par exempl'ye, un tchian est eune manniéthe dé mammiféthe, et l'Tèrre-neuvyi, l'tchian d'St. Mâlo et l'bâsset sont des races dé tchian.

Châque manniéthe dé criatuthe dait aver un nom scientifique en Latîn. Nou-s'êcrit la fanmil'ye épis la manniéthe, par exempl'ye lé cat est *Felis silvestris* – la manniéthe *silvestris* dans la fanmil'ye *Felis* des f'lîns.

## Viyiz étout
*Botannie
Noyau

Lé **noyau** est eune bouaisson traditionnelle en Jèrri.

* un quart'ron d'fielles dé pêchyi
* eune d'mié-pinte dg'ieau bouoillante
* un pot d'blianche ieau-d'vie
* trais livres d'blianc chucre (en pain)

Faut tchilyi les fielles dé pêchyi contre la fîn d'Septembre ou au c'menchement d'Octobre - pas trop fraîches mais justément d'vant tch'i' né c'menchent à jaûni.

Nou vèrse l'ieau bouoillante dessus, pis nou couvre l'pot atout eune assiette.

Auprès vîngt-quatre heuthes nou pâsse lé litchide dans eune mousselinne. Nou fait un sitho atout les trais livres d'chucre et deux d'gouts dg'ieau et nou mêle chenna auve lé litchide des fielles et ieau-d'vie. Nou peut y'ajouôter deux-trais d'gouts d'essence d'almande ou, comme lé temps pâssé, tchiques nouais d'rotchettes dé pêche.

Au lyi d'fielles dé pêchyi l's iuns font sèrvi des fielles d'apricotchi.

## Viyiz étout
*Pitchette
Baûchet

* **bâochet**
* **---**
* **baûchet**, **baûtchet** ()

Lé **baûchet** est eune bouaisson fèrmentée faite atout du myi. En Jèrri, nou soulait baithe étout eune manniéthe dé chutte bouaisson tchi 'tait pus forte et tch'avait nom *vitoué* ou *vitot* (dé ioù qu'nou-s'a l'mot "envitoué").

Nou n'fait d'aut' dé baûchet en Jèrri, mais ch'est fait dans des pays. L'histouaithe du baûchet est pus vielle qu'la cheinne du vîn. En Grêce, y'a huit mille ans nou b'vait du baûchet. Dans les pays du Nord d'l'Ûrope, nou faîthait du baûchet car lé clyînmat 'tait trop fraid pouor lé vèrjus et don pouor la faîs'sie d'vîn. Les dgieux Norrouais, s'lon la crianche, soulaient baithe du baûchet, et nou dit qu'l' *ambraisie*, la bouaisson des dgieux Grècs, 'tait eune manniéthe dé baûchet.

La couôteunme d'pâsser eune leune dé myi auprès des neuches veint souô-disant du baûchet qu'nou soulait baithe duthant les fêtes.
Rome

**Rome** (en Italien: *Roma*) est la capitale d'l'Italie. Y'a dans les 2.8 millions d'habitants (les *Romains*). La grande ville contcheint la Cité du Vatican, un p'tit êtat îndépendant d'pis 1929 tch'est l'siège du Pape et l'Églyise Catholique Romaine. La grande ville est mênommée la *Cité Êtèrnelle*.

La ville est toute plieinne dé vielles statues et d'monuments et d'architectuthe.

## [[Histouaithe]]

S'lon la légende, Rome fut fondé par les jeunmieaux, Romulus et Rémus, lé 21 d'Avri 753 d'vant l'Christ. Romulus fut l'preunmié rouai d'Rome. Mais ch'est probabl'ye qu'la contrée fut settlée par des gens dans les mille ans d'vant l'Christ. La grande ville fut bâtie sus septs monts.

Les rouais d'Rome 'taient d'eune originne Êtrustchienne et la tchultuthe dé Rome 'tait înfluencée par la cheinne d'l'Êtruthie et la cheinne d'la Grêce, tch'avait des colonnies dans l'pays. D'vièrs 500 d'vant l'Christ, les Romains fliantchîtent hors les rouais et r'nonchîtent l'înfluence Êtrustchienne – auprès, Rome 'tait eune républyique gouvèrnée par un sénat. Par la traîsième siècl'ye d'vant l'Christ, Rome 'tait l'preunmié pouver en Italie et en 146 d'vant l'Christ Rome contchéthit l'Afrique du Nord et la Grêce.

Lé gouvèrnément d'la républyique 'tait trîlyi par la dgèrre civile et à la fîn un système dé dictatuthe militaithe fut êtablyi par Jules César. Ses enn'mîns, êpeûthés par lé bit qu'i' s'n allait s'procliâmer l'nouvieau rouai, l'assâsinnîtent en 44 d'vant l'Christ. L'rouoyaume né fut d'aut' rêtablyi mais lé n'veu à Jules César, Aûdguste César, fut procliâmé *Imperator* ("l'chein tchi c'mande" en Latîn, et v'là tch'est l'originne du mot *[[empéreu]]*).

L'empéreu Constantîn fondit eune nouvelle capitale pouor l'empithe en 330 – Constantinopl'ye. Quand Constantîn atchilyit la Chrêtchienneté, l'êvêque dé Rome dévînt l'prêtre lé pus împortant d'l'êtat. 

Auprès la tchête du drein empéreu du Vouêt en 476, lé Pape prînt l'pouver à Rome. Duthant l'Mouoyen Âge, les Papes littaient auve des rouais et d's empéreurs. La R'naîssance têmouongnit l'haut dg'ieau d'la Papaûté – les ruinnes des templ'yes et les statues fûtent èrdêcouvèrtes et êtudiées.

Les Français êtablyîtent eune républyique en 1798 quand il' entrîtent Rome duthant les dgèrres révolutionnaithes. Mais l'Êtats du Pape fûtent rêtablyis en 1800. Napoléon donnit l'titre "Rouai d'Rome" à san fis, mais ch'tait raique honorifique.

L'Italie fut unnifiée souos l'Rouai du Pid-d'Mont et d'Savouaie en 1861 auve sa capitale à Turîn, mais Rome restait à contchéthi. En 1870 l'Rouoyaume d'Italie prînt Rome et la capitale fut r'muée d'Fliorence (où'est qu'oulle avait 'té d'pis 1865) en 1871.

## Ditons
* *Tout c'mîn mène à Rome*

## Viyiz étout
* Liste d'Empéreurs Romains
Transport

Lé **transport** est un mouoyen d'aller, ou d'tchithier dé qui, d'eune pliaiche à eune aut'. Marchi est eune manniéthe dé transport, mais quand nou pâle dé transport, nou s'avise pustôt d'un boulant.

Y'a du transport à tèrre, du transport en mé et du transport dans l'air - y'a étout du transport souos tèrre dans des tonnelles et des c'mîns d'fé souôtèrrains.

Lé preunmié transport humain 'tait ofûche des p'tits êfants strapés sus l'dos à lus pathents, ou portés dans des pangnièrs, et des vielles gens ou des malades portés sus des chiviéthes à bras.

Quand les gens apprîntent à apprivouaîsi l's annimaux, nou c'menchit à aller à j'va, à chanmeau ou à êléphant. Les j'vaux 'taient faits sèrvi dans la dgèrre et la caval'lie aîdgait la bâtithie d'empithes dans les touos vièrs temps. Lé dêv'loppement du tchéthiot pouor la dgèrre et la commeunicâtion et lé hèrnais pouor lé conmèrce restit la preunmié pièrre d'la sociêté dans bein des pays pouor des mille ans.

Lé baté 'tait fait sèrvi pouor expliôrer et pouor lé conmèrce dans les touos vièrs temps.

Lé preunmié boulant mécannique fut la bike.

La vaituthe (moto) fut dêv'loppée et d'vînt un boulant înmportant dans des pays îndustrialîsés.

## Lé transport
* Avion
* Ballon
* Baté à vaituthes
* Beusse
* Cariole
* Cârrosse
* C'mîn
* Hélicoptéthe
* Motorbike
* Motoroute
* Ouadgîn
* Pont
* Qùai
* Rue
* Train
* Vaituthe
Gardîn

Un **gardîn** () est un bétchet d'tèrre tchultivé pouor des pliantes, des frits ou des lédgeunmes ou areuné pouor lé pliaîsi.

Y'a des difféthentes manniéthes dé gardîn:

Un *gardîn à flieurs* est l'pus souvent l'avant à eune maîson ou driéthe. Lé gardîn d'eune maîson peut êt' tout sîmpliément d'la bliête. Y'a tchiques maîsons, ou des fèrmes, tch'ont un *gardîn enmuthailli* – ch'est pouor protégi les pliantes.

Un *gardîn à lédgeunmes* n'est pon un clios – ch'est un bétchet tch'est plianté auve des difféthentes lédgeunmes, souvent en rangies.

Un *gardîn à frits* peut êt', par exempl'ye, un *gardîn à [[pomme]]s* ou un *gardîn à [[Pommyi|pommièrs]]*.

Si un gardîn est ouvèrt au publyi, ch'est pustôt un par, mais y'a des grands gardîns à l'entou d'mangnièrs ou d'grandes maîsons.
Archéologie

L' **archéologie** ( **arqùéologie**) est la scienche tch'êtudie l'histouaithe et la tchultuthe des gens en r'gardant l's êqu'sîn d'bâtisses ou d'chein tch'a 'té bâti dans les touos vièrs temps ou en dêfouissant chein tch'a 'té entèrré souos la tèrre ou pèrdu souos l'ieaux d'pis bein longtemps.

Dé couôteunme, ch'est l'seul mouoyen d'apprendre coumme tchi qu'les gens vivaient à ches temps-là car rein n'tait êcrit pouor raconter lus manniéthe dé vie. Tout coumme, l'archéologie peut êtudier les dreins siècl'yes étout - y'a l'archéologie îndustrielle tch'êtudie l'histouaithe des mannifactuthes, par exempl'ye.

## Viyiz étout
*Pouquelaye
*La Hougue Bie
*Stonehenge
*Châté d'Grosnez
*Pyramide
*Musée
*Gisacum
*Trouaie
Saint Hélier (parouêche)

**Saint Hélyi** () est eune pâraisse en Jèrri.

## Les Vîngtaines
* La Vîngtaine d'la Ville
** Lé Canton dé Bas d'la Vîngtaine d'la Ville
** Lé Canton dé Haut d'la Vîngtaine d'la Ville
* La Vîngtaine du Rouoge Bouoillon
* La Vîngtaine dé Bas du Mont au Prêtre
* La Vîngtaine dé Haut du Mont au Prêtre
* La Vîngtaine du Mont à l'Abbé
* La Vîngtaine du Mont Couochon

## Histouaithe
Ch'est probabl'ye qu'les Romains avaient vîsité les mielles et mathais êtrueûlés entré les monts, où'est qu'la Ville est achteu, mais i' n'laîssîtent quâsiment rein driéthe.

S'lon la légende dé Saint Hélyi, y'avait un village ès pêtcheurs au bord d'la mé endrait L'Islet quand l'saint vînt prêchi la pathole dé Dgieu. Pouor des siècl'yes les bâtisses monastiques dé L'Islet éthaient 'té la seule împortante pliaiche d'la pâraisse. La caûchie d'Saint Aubîn et l'Vièr Châté à Gouôrray 'taient les centres du conmèrce et du pouvé. Mais les mouaines dé Saint Hélyi r'chûtent lé privilège dé graie un marchi auprès 1299. Né v'là chein qu'i' fîtent driéthe l'églyise dé Saint Hélyi.

Bétôt les fèrmièrs v'naient dé partout l'Île pouor bardgîngni, et les Juges jugeaient les tchestchions et l's ardgus dans eune cohue d'un bord du marchi.

S'lon un r'censement d'1331, y'avait acouo chîn pâraisses tch'avaient pus d'maîsons qu'Saint Hélyi (Saint Saûveux, Saint Martîn, Saint Ouën, Grouville et La Trinneté), et i' n'y'avait qu'210 maîsons dans la ville en 1685. Mais pouor 1734 la populâtion 'tait dêjà dans les 2,000.

## Viyiz étout
* Hélyi
* Batâle dé Jèrri
* Châté Lîzabé
* Fort Régent
* Rue d'Driéthe
* La Pathade, Jèrri
* Hâvre des Pas
* Vièr Marchi
* Baie d'Saint Aubîn
* La Preunmié Tou
Grouville

**Grouville** est eune pâraisse en Jèrri. Les Mîntchièrs sont eune partie d'la pâraisse.

## Les Vîngtaines

* La Vîngtaine des Mathais
*La Vîngtaine d'la Rue
* La Vîngtaine d'Longueville
* La Vîngtaine d'la Rocque

## Viyiz étout
*La Hougue Bie
Saint Jean, Jèrri

**Saint Jean** (Angliais: St John) est eune pâraisse en Jèrri. Lé nom d'la pâraisse proveint du nom d'l'églyise pârouaîssial, qu'a nom Saint Jean des Chênes. La pâraisse est jeunm'lé auve lé village dé Le Teilleul en Nouormandie.

Dans lé village dé St Jean, y'a une églyise, des boutiques, une êcole et une aubèrge. Dans la pâraisse, y'a deux routes mâjeures: La Grand' Route dé St Jean et La Rue d'la Mare Ballam.

## Gouvèrnément
La Salle Pâraissale est dans lé village à côté de l'êcole. Lé Connétabl'ye St Jeannais est Mess. Andy Jehan. La pâraisse êlithe un député étout.

La pâraisse a trais vîgntaines:
*La Vîngtaine du Nord
* La Vîngtaine dé Hérupe
* La Vîngtaine du Dou

## Viyiz étout
*Pièrre du Mitan d’l’Île
Saint Louothains, Jèrri

**Saint Louothains** est eune pâraisse en Jèrri.

## Les Vîngtaines
* La Vîngtaine d'la Vallée
* La Vîngtaine du Coin Hâtain
* La Vîngtaine du Coin Motier
* La Vîngtaine du Coin Tourgis Nord
* La Vîngtaine du Coin Tourgis Sud
Saint Martîn, Jèrri

**Saint Martîn** est eune pâraisse en Jèrri.

Ch'est la seule pâraisse dé Jèrri tchi n'a pon d'salle pârouaîssiale – Saint Martîn à eune salle publyique.

## Les Vîngtaines
* La Vîngtaine d'la Tchéthuée
*La Vîngtaine du Fieu du Rouai
* La Vîngtaine d'l'Églyise
* La Vîngtaine dé Rôzé
* La Vîngtaine dé Faldou

## Viyiz étout
*Vièr Châté
Saint Ouën, Jèrri

**Saint Ouën** est eune pâraisse en Jèrri.

## Les Tchilliettes

Saint Ouën n'a pon d'vîngtaines - la pâraisse a des *tchilliettes*:

* La P'tite Tchilliette
* La Grand' Tchilliette
* La Tchilliette dé Grantez
* La Tchilliette dé Millais
* La Tchilliette dé Vînchelez
* La Tchilliette dé Iouville

## Viyiz étout
*Châté d'Grosnez
Saint Cliément, Jèrri

**Saint Cliément** () est eune pâraisse en Jèrri.

## Les Vîngtaines

* La Grand' Vîngtaine
* La Vîngtaine du Rotchi
* La Vîngtaine dé Sanmathès

## Viyiz étout
*Mangni d'Sanmathès
*La Motte, Saint Cliément
*Rocque Bèr
Saint Brélade, Jèrri

**Saint Brélade** () est eune pâraisse en Jèrri.

## Les Vîngtaines
* La Vîngtaine dé Nièrmont
* La Vîngtaine du Coin
* La Vîngtaine des Tchennevais
* La Vîngtaine d'la Mouaie

## Mênom
Les Saint Bréladais sont mênommés les *[[carpéleuse]]s*.

## Viyiz étout
*Les Tchennevais
*Nièrmont
*Saint Aubîn
*Chapelle ès Pêtcheurs

## [[Diton]]s
**Chèrchi la [[Saint Hélyi|Ville]] par Saint Aubîn*
**Quand Nièrmont met san bonnet, la plyie veint d'vant la niet*
**Achteu qu'oulle a pâssé La Corbiéthe oulle a roublié san [[Jèrriais]]!*
**Les cheins tchi pâss'sont La Corbiéthe n'en vèrront rein*
Saint Pièrre, Jèrri

**Saint Pièrre** est eune pâraisse en Jèrri.

## Les [[Vîngtaine]]s
* La Vîngtaine du Dou
* La Vîngtaine d'St. Nicolas
* La Grand' Vîngtaine
* La Vîngtaine des Aug'rez
* La Vîngtaine du Coin Vathîn

## Viyiz étout
*Aéroport d'Jèrri
Saint Saûveux, Jèrri

**Saint Saûveux** (**Saint Saûveur**) est eune pâraisse en Jèrri.

## Les Vîngtaines
* La Vîngtaine dé Maûfant
* La Vîngtaine dé Souos la Hougue
* La Vîngtaine des Pigneaux
* La Vîngtaine d'la Grande Longueville
* La Vîngtaine d'la P'tite Longueville
* La Vîngtaine dé Souos l'Églyise

## Viyiz étout
*Lillie Langtry
La Trinneté, Jèrri

**La Trinneté** (**La Trinn'té**) est eune pâraisse en Jèrri.

## Les Vîngtaines
* La Vîngtaine d'la Ville-à-l'Êvêque
* La Vîngtaine du Rondy
* La Vîngtaine dé Rôzé
* La Vîngtaine d's Augrès
* La Vîngtaine d'la Crouaîs'sie

## Viyiz étout

*Tchian du Bouôlay
Afrique

L' **Afrique** est un continnent. Ch'est l'deuxième des continnents par grandeu et par populâtion.

## [[Histouaithe]]
Nou crait qu'la race humaine dêv'loppit en Afrique y'a des millions d'ans, et les gens crouaîsîtent en Âsie et en Ûrope.

Les peupl'yes dé l'Afrique du Nord avaient eune grande înfluence en Ûrope et dans l'Êst du Mitan dans les touos vièrs temps, car l'Êgypte et l'Carthage 'taient d's êtats piêssants et riches. Les Grècs et les Romains colonnîsîtent l'Afrique du Nord, et la Mé du Mitan avait eune civilisâtion chârée tout l'tou d'ses bords.

L's Arabes fîtent du conmèrce par les côtes dé l'Êst et contchéthîtent les pays du Nord.

Duthant l' des pays Ûropéens tchi faîthaient du conmèrce en Afrique quémenchîtent la colonnîsâtion et lus enhèrmélaient dans l'conmèrce dé l'escliavage m'né par des chefs Afritchains.

Auprès la S'gonde Dgèrre Mondiale, la dêcolonnîsâtion êtablyit des nouvieaux êtats en Afrique.

## Natuthe

L'Afrique est bein connue pouor ses annimaux, tch'avaient 'té chassés et gaffés pouor lé pliaîsi et l'întéthêt d'grôsses têtes d'l'Ûrope  et d'l'Âsie avaû les siècl'yes. Les lions, les girafes, les marmoûsieaux, l's êléphants et les rhinocéros ont 'té connus hors Afrique pouor bein longtemps – mais l'gorille et des bêtes coumme l'okapi n'taient pon connus d's anciens. Les lémurs du Madagascar sont des prînmaux qu'nou n'trouve autchun bord d'aut'.

L'auteu Romain, Plyinné êcrivit en Latîn: * Ex Africa semper aliquid novi* (y'a tréjous dé tchi nouvé d'l'Afrique).

## Géographie

### [[Riviéthe]]s
* Nil
* Congo

### [[Montangne]]s
* Montangne d'la Tabl'ye
* Kilimandgiaro
* Montangnes d'Atlas

### [[D'sèrt]]s
* Sahara
* Namib
* Kalahari

## Pays

* Afrique du Sud
* Algérie
* Angola
* Bénin
* Botswana
* Burkina Faso
* Burundi
* Cameroun
* Congo
* Côte d'Iviéthe
* Dginnée d'l'Êquateur
* Dginnée
* Dginnée-Bissau
* Djibouti
* Êgypte
* Êquateur
* Eritrea
* Êthiopie
* Gabon
* Gambie
* Ghana
* Kenya
* Lésotho
* Libérie
* Libye
* Madagascar
* Malawi
* Mali
* Maroc
* Mauritannie
* Mozambique
* Namibie
* Nigèr
* Nigérie
* Républyique Centrafritchaine
* Républyique Démocratique du Congo
* Rwanda
* Sahara du Vouêt
* São Tomé et Principe
* Sénégal
* Sierra Leone
* Somalie
* Soudan
* Swaziland
* Tanzania
* Tchad
* Teunnisie
* Uganda
* Vèrt Cap
* Zambia
* Zimbabwe
Marmoûset

Un **marmoûset** ou **marmoûthet** (;  **guénaon**,  **marmuzet**) (*[[Fémînîn|f]]*:  *eune marmoûsette*, *eune marmoûthette*,  *énne guénaonne*) est un prînma, un mammiféthe, un annima.

Nou peut distîndgi trais dgaîngues dé marmoûsieaux:

* marmoûsieaux du Vièr Monde
:tchi d'meuthent en Afrique, en Ûrope (en Dgibraltar) et en Âsie - dé couôteunme il' ont eune coue (tchi n'gaffe pon), mais y'en a tchi n'ont pon d'coue.
* marmoûsieaux du Nouvieau Monde
:tchi d'meuthent en Améthique du Mitan et Améthique du Sud - dé couôteunme il' ont eune longue coue gaff'rêsse.
* grands marmoûsieaux
:tchi n'ont pon d'coue - les *marmoûsieaux à longs bras* / *gibbons* / *gibbeurs*, les *[[Tchîmpanzé|tchîmpanzieaux]]*, les *[[gorille]]s*, les *[[orang-utan]]s* et les *[[Pèrsonne|humains]]*.

Bein des gens dithaient qu'les lémurs sont eune manniéthe dé marmoûset, ouaithe qu'les zoologistes dichent qu'i' sont scientifiquement des prînmaux tchi n'sont pon des marmoûsieaux.

## Ditons
* *faithe dé san marmoûthet* - faithe des grîngnes
* *nou n'apprend pon à un vièr marmoûset à faithe des grîngnes*
Marmoûset (frouque)

*Un **[[marmoûset]]** est un annima

*Un **[[Araucaria araucana|marmoûset]]** est eune manniéthe dé bouais
Araucaria araucana

Un **marmoûset** ou **bouais à marmoûset** (*Araucaria araucana*) est un bouais d'l'Améthique du Sud tch'a 'té fait sèrvi dans les gardîns et les pars. Lé bouais fut mênommé un *bouais à marmoûset* car nou dithait qu'un marmoûset s'embronqu'thait en y grîmpant - ouaithe qu'i' n'y ait pon d'ches prînmaux où'est qu'ches bouais craîssent, dgia.
Italie

L' **Italie** est un pays en Ûrope. Ch'est iun des membres dé l'Unnion Ûropéenne.

## Viyiz étout
* Tou d'Pîse
* Pizza
* V'nise
* Fiesse


Colosseo 2020.jpg|Rome. 
Pisa Cathedral and Pisa Tower, Campo dei Miracoli (Field of Miracles), Pisa, Italy.jpg|Pîse.
Pisa Cathedral and Pisa Baptistery, Pisa Skyline, Pisa, Italy.jpg|Pîse. 
View of the Grand Canal from Rialto to Ca'Foscari.jpg|V'nise. 
Sunset gondola Basilica Della Salute .png|V'nise. 
Ponte Vecchio.jpg|Fiesse. 
Florence Duomo from Michelangelo hill.jpg|Fiesse. 
Hot pizza.jpg|Pizza.
Dannemar

Lé **Dannemar** (**Dànmarque**) est un pays en Ûrope. Ch'est iun des membres dé l'Unnion Ûropéenne.

Dans l'Rouoyaume dé Dannemar y'a l'Dannemar, épis la Groenlande et l's Îles Féro tch'ont du gouvèrnément dé sé auve lus louais et lus parléments.

## Viyiz étout
Trinneté (frouque)

La **Trinneté** est ofûche:

*La Trinneté / Trinnitaïe Chrêtchienne - Péthe, Fis et Saint Esprit
*La Trinneté, Jèrri
Eugène Boudin

**Eugène-Louis Boudin** 'tait un peintre Nouormand tchi fut né à Honflieur lé 12 dé Juilet 1824 et mouothit à Dgieauville lé 8 d'Août 1898. I' faîthait ses portraits d'houors, sustout d'la mé, du conmèrce d'la cauchie et du marchi, et les vîsiteurs et les fanmil'yes sus les grèves d'la Nouormandie.

San péthe travaillait sus les batchieaux tchi viageaient entre Lé Hâvre et Hambourg. En 1835 la fanmil'ye èrmuit au Hâvre où'est qu'lé janne Ûgène allit travailli dans eune înmprînm'thie et pis dans eune papét'tie. En 1844, Ûgène stèrtit sa papét'tie à li et rencontrit un tas d'artistes tchi l'encouothageaient d'continnuer la dessinn'nie dé tchi qu'i' 'tait entchéthinné. I' r'nonchit don l'conmèrce et, auve l'aîgue d'la meunicipalité du Hâvre, allit êtudier à Paris auprès d'Ûgène Isabey. 

 

Il aimait pâsser l'Hivé à Paris, mais viagi duthant l'Êté en Nouormandie et en Brétangne où'est qu'i' fîtent un tas d'portraits du paysage, d'la mé et du ciel.

Nou dit qu'i' 'tait iun des prieurs dé l'Împressionisme. Claude Monet apprînt d'la technique auprès d'Boudin, et Ûgène fut r'connu officiellement pouor san travas d'mêtchi.

Lé musée dé Honflieur, tchi fut fondé auve l'aîgue d'Ûgène Boudin, a 92 portraits par l'artiste.
Espangne

L' **Espangne** (; **Espogne**) est un pays en Ûrope. Ch'est iun des membres dé l'Unnion Ûropéenne.

L'Espangne a deux p'tits bétchets en Afrique du Nord: Ceuta et Melilla.

## Viyiz étout
* Catalongne
* Pays Bastchais
* Castil'ye et Léon
Nouvelle Zélande

La **Nouvelle Zélande** (**Nouvelle Zélànde**) est un pays en Australâsie. Ch'est iun des membres du Commonwealth.

## Viyiz étout
* Kiwi
Rouai (frouque)

*Un **[[Rouai]]** gouvèrne un rouoyaume
*Un **rouai** ou eune **rouaie** (énne **rouaïe**) est eune longue chouque tchi souôtcheint un plianchais dans un bâtisse
*Un **rouai** est eune carte dans la gamme dé cartes
Mûsique

*  **musique**
*  **Mûsique**

La **mûsique** est l'art du sounneux, l'chein tchi fait des sons plaîthants ou êmoûtchants atout la vouaix ou un înstrument.

Eune **mûsique** est eune dgaîngue dé sounneurs à jouer d's înstruments - par exempl'ye, eune mûsique militaithe tchi jouent à seule fîn qu'les soudards piêssent marchi au pas. Un tchoeu est eune dgaîngue dé chanteurs.

Y'a d'la mûsique dé danse, coumme la valse ou la cheinne qu'nou joue ès clobes dé niet.

Dans la mûsique cliassique, y'a des concèrts et des sŷmphonnies, d's opéthas et acouo un tas d'difféthentes manniéthes dé pièches.

Dans la mûsique populaithe, y'a l'jazz, lé rock, lé rap...

## Ditons
* *I' faut aller au son d'la mûsique*

## Viyiz étout
* Caunchoun
* Chifournie
* Faithe braithe les peîles
* Dgitare
* Trompette
* Cantique
* Cantique dé Noué

## Lian hors

* Magène: caunchouns et prêchi normaund
Saûciche

Eune **saûciche** (;  **sauchisse**,  **sosich**  **sâociche**) est un fricot bouôrrelé dans un bouoyau. Dé couôteunme, ch'est du lard mînchi, auve des hèrbes, et ofûche des miettes dé pain. Mais nou peut faithe des saûchiches dé viande dé vaque, dé viande dé chèr, et tout chenna, et même des saûciches végétariennes.

Nou soulait faithe sèrvi l'bouoyau d'la bête à saie, mais au jour d'aniet y'a des bouoyaux artificiels qu'nou fait sèrvi.

Si l'bouoyau est bouôrrelé d'sang coutchi, nou dithait qu'ch'est pustôt un boudîn. Lé nièr boudîn est souvent eune partie d'la pliat'lée app'lée l'dêjeuner Angliais. Un boudîn Êcossais est traditionnel pouor la Séthée d'Burns.

Nou peut fricachi ou rôti les saûciches - nou peut les mett' dans eune êtchuîvée. Y'a des saûciches qu'nou bouort - par exempl'ye, les cheins auve tchi qu'nou fait eune manniéthe dé sannouiche dans eune ban'se, v'là tch'est un *[[caud tchian]]* tch'est typiquement Améthitchain.

Les saûciches tchi sont sècques et tchi n'ont pon à êt' coutchies sont des **saûcichons**. Nou peut les tranchi et les mett' sus des pizzas.

*Mèrguez
*Chorizo
*Bratwurst
Robert Burns

**Robert Burns** (25 d'Janvyi 1759 – 21 d'Juilet 1796) est l'poète nâtionnal d'l'Êcosse. I' fut né à Alloway l'25 d'Janvyi 1759, l'fis d'pouôrres fèrmièrs. Il êcrivait des poésies en Angliais et en Scots et d'vînt bein fanmeux. 

Ses poésies en Scots înspithîtent l'êcrithie d'poésie dans bein d'aut's langues régionales - et même l'auteu George Métivier 'tait mênommé l' *Burns Dgèrnésiais*. L's auteurs Jèrriais A.A. L'Gros et Ph'lippe Langliais fîtent des vèrsions Jèrriaises dé pièches dé Burns étout.

I' mouothit l'21 d'Juilet 1796.

S'n annivèrsaithe, la *[[Séthée d'Burns]]*, est célébré par l's Êcossais partout l'monde.
Irlande

*  **Irlaunde**
*  **Irlànde**
*  **Irlande**

L' **Irlande** est eune île en Ûrope dans l'Atlantique. Ch'est la traîsième pus grande île en Ûrope et la vîngtchième du monde. L'Irlande est mênommée l' *île d'Éméraude*.

 No dit itou l**La Verte Île'', cha qùi li dounit ne noum d**'Erin** ou ''Eire''. Ch'est pouorqùi qu'Irlaunde (''Eire land''), cha veurt dire « verte terre » 

== Politique ([[État]]s) ==
Politiquement, l'île est chârée entré deux [[êtat]]s:
* la [[Républyique d'Irlande]]
* l'[[Irlande du Nord]] tch'est iun des pays du [[Rouoyaume Unni]]

== [[Provinche]]s ==
L'île d'Irlaunde est lotagie en quate provinches, qùi sount quates vuus [[roïoume]]s, achteu définins : 
* la [[Lagénîn]] (''Leinster'')
* l'[[Ouotonîn]] (''Ulster'')
* la [[counachie]] (''Connaught'')
* la [[Momonîn]] (''Munster'')

Eun bouot de la provinche historique d**'Ouotonîn''' fait partie du Roioume-Unin, ch'est l'Ulster.

## Viyiz étout
* Saint Patrice
* Irlandais
* Scots d'Ulstèr
Républyique d'Irlande

La **Républyique d'Irlande** () est un pays en Ûrope. Ch'est iun des membres dé l'Unnion Ûropéenne. L'êtat couvre la pus grande partie d'l'île d'Irlande, jouaîngnant par lé Nord l'Irlande du Nord au pouorportant.

Lé nom constitutionnel d'l'êtat est *Éire* en Irlandais, ou *Ireland* en Angliais, mais s'lon la louai la Républyique d'Irlande est eune description officielle d'l'êtat.

## Viyiz étout
* Saint Patrice
Allemangne

L' **Allemangne** ( **Allemogne**,  **Alemânne**) est un pays en Ûrope. Ch'est iun des membres dé l'Unnion Ûropéenne. Il a 16 êtats fédéthaux.



## Viyiz étout
* Hesse (iun d's êtats fédéthaux d'Allemagne)
* Fraide Dgèrre
Bulgarie

La **Bulgarie** est un pays en Ûrope sus l'bord d'la Néthe Mé. D'pis l'1é d'Janvyi 2007 ch'est un membre d'l'Unnion Ûropéenne.  La populâtion est dans les 7 millions (2014).

## Viyiz étout
Scots

Lé **Scots** ( l**'écossais**) est eune langue Gèrmannique tch'est eune langue minnoritaithe en Êcosse. La manniéthe dé Scots qu'nou pâle en Irlande (pustôt en Irlande du Nord mais un mio dans la Républyique étout) a nom Scots d'Ulstèr.

Lé Scots est r'connue en Êcosse et l'Scots d'Ulstèr en Irlande du Nord par lé gouvèrnément du Rouoyaume Unni. Les deux langues régionnales en Êcosse sont l'Scots et l'Êcôssais.

L'auteu en Scots lé pus connu est Robert Burns.

Lé mot "scaïte" dans l'Jèrriais fut emprunté ès soudards Irlandais ou Êcôssais en Jèrri tchi pâlaient du Scots au dgiêx-neuvième siècl'ye.
Trais Rouais

Dans l'astrononmie, les **Trais Rouais** () sont trais êtailes dans la constellâtion d'Orion qu'nou vait dans l'ciel la niet.

Scientifiquement, il' ont nom *ζ Ori* (Alnitak), *ε Ori* (Alnilam) et *δ Ori* (Mintaka).

## Viyiz étout
*Rouai
*Solé
*Plianète
Châté Lîzabé

Lé **Châté Lîzabé** () est un châté en Jèrri, dans la Baie d'la Ville à Saint Hélyi.

Nou rêalisit au seizième siècl'ye tch'i'n' 'tait pus pôssibl'ye dé protégi l'Vièr Châté contre les canons. La p'tite Ville dé Saint Hélyi avait grandi et 'tait à chu temps là l'siège d's Êtats et du conmèrce ouaithe qu'i' n'y'eûsse pon d'cauchie. Nou décidit qu'i ' 'tait nécessaithe dé bâti un nouvieau châté dans la Baie d'la Ville sus l'Islet. L'Abbaye d'Saint Hélyi tch'avait 'té là avait 'té freunmée à la R'formâtion auprès bein d's années sus l'pus.
Lé travas d'la fortificâtion du rotchi c'menchit duthant la règne du Rouai Douard VI en 1550, mais la bâtithie du châté lî-même fut entreprînse pus tard souos la Reine Lîzabé I. Ch'fut l'Gouvèrneux, Messire Walter Raleigh, tchi lî donnit san nom du *Châté Lîzabé* (en Angliais: *Elizabeth Castle*).

Lé Châté dêv'loppit et d'vînt pus grand d'vant la Dgèrre Civile Angliaîche au dgiêx-septième siècl'ye. Lé Prînce Charles y d'meuthit duthant s'n exil en Jèrri. Mais la destruction d'l'églyise d'l'Abbaye au tchoeu du Châté tchi fut soûffliée par un mortchi lanchi du Mont d'la Ville forchit les Rouoyalistes dans l'Châté d'lus rendre viyant qu'l'églyise avait 'té faite sèrvi coumme un stôrre pouor lé mangi les les meunitions.
Les bâtisses du Châté fûtent èrbâtis auprès la Dgèrre et duthant la preunmié maintchi du dgiêx-huitième siècl'ye nou-s'y construisit des bèrrexes pouor l's officièrs et les soudards.
Lé Châté Lîzabé est entouothé par la mé pouor sept heuthes sus douze, et ouaithe qué ch'sait eune d'fense ch'est eune faiblièche étout viyant qu'les troupes n'étaient pon capabl'yes dé d'fendre la Ville quand l'Pont 'tait couvèrt par la mé.

Des soudards y d'meuthaient jusqu'à 1923 quand l'Châté fut vendu ès Êtats comme monûment historique - mais l's Allémands ajouôtîtent des fortificâtions duthant l'Otchupâtion.

Achteu ch'est un musée mênagi par l'Héthitage dé Jèrri.

## Viyiz étout
*Châté d'Grosnez
Choule

La **choule** est eune vielle gamme Nouormande qu'nou soulait jouer temps pâssé. Y'a un êffort achteu d'ravigoter chutte gamme en Nouormandie. Ch'est ieune d'ches vielles gammes dé balle tchi 'taient l's anchêtres des gammes d'achteu coumme lé football, lé rugby et lé hockey.

Deux împortantes vèrsions d'la gamme sont la grande choule et la choule à la crosse.

## La grande choule

La grande choule est jouée entré deux (grandes) êtchipes atout les pids, les mains et sans doute les poings. 

## La choule à la crosse

La choule à la crosse est jouée atout des badgettes (ou des battes), les pieds, la tête et les mains.

## Histouaithe
Ch'fut duthant l'dgiêx-neuvième siècl'ye qu'les gammes modèrnes fûtent standardîsées – tout preunmiéthement en Angliétèrre dans les grandes êcoles et l's unnivèrsités.

Mais tout chenna v'nait d'eune tradition dé gammes dé balle qu'nou jouait dans les villages. Châque village ou pays avait ses règl'yes s'lon tchi qu'nou jouait – et chenna pouôrrait m'ner à d's êtchipes dé difféthentes grandeurs – des grandes êtchipes ou des p'tites. Sans hôlouoges nou jouait s'lon la sonn'nie du cliochi d'l'églyise ou s'lon la mathée ou même s'lon lé solé.

Nou lanchait, portait ou codpîsait la balle – et y'avait étout des vâriâtions auve eune sorte dé badgette tchi r'sembliait sans doute au hurling Irlandais ou au shinty Êcossais. La gamme pouvait êt' bein violente coumme les hoummes littaient pouor la balle dans eune manniéthe dé "dgèrre" – tchiquefais entré deux villages, ou entre les jannes gens et l's hoummes mathiés.
 
La choule 'tait pratitchie en Nouormandie, Picardie et jusqu'en Brétangne, mais l'întroduction dé sports modèrnes en France auprès la dgèrre Franco-Preusse dé 1870 (sustout coumme pratique militaithe pouor la modèrnîsâtion d'l'armée et l'urbannîsâtion d'la tchultuthe nâtionale) 'tait destinnée à rempliaichi les gammes traditionnelles coumme la choule.

## Lian hors
*  Tèqueurs et chouleurs de Normandie. 
*  Fédération des jeux et sports traditionnels normands et vikings (choule…).
Caboche

La **caboche** ou l' **chour** (en Latîn: *Brassica oleracea viridis*) est eune lédgeunme d'la fanmil'ye *Brassica*

## La caboche
Nou fait sèrvi la **caboche** (;  **kaboch**) dans la tchuîsinne pouor la soupe dé caboche, dans d's êtchuîvées.

### Manniéthes dé caboche
*caboche corlée,  corlaïe
*savouaie,  savouais

## Lé chour

Lé **chour** ( **chu**) est eune manniéthe dé caboche auve eune longue tigue - un trou d'chour.

Nou donnait les fielles au bestchias pouor mangi - et bein seu, nou fouângnait du pain Jèrriais entré des fielles dé chour.

Temps pâssé les chours auve lus longs trous d'chour tchi 'taient un objet d'întéthêt pouor les vîsiteurs. Ch'tait iun des souvenirs les pus populaithes pouor les cheins tchi v'naient en Jèrri qué d'acater un bâton d'chour. Nou n'vait d'aut' les cliôsées d'chours en Jèrri coumme aut'fais - et les bâtons d'chours né sont pon c'meuns par les c'mîns. Mais ch'est acouo pôssibl'ye d'en acater.

En Angliais, les chours 'taient mênommés "long jacks".

Nou dithait qu'les p'tits faîtchieaux soulaient pendre lus malfaîteurs dé sus un trou d'chour la niet.

## Ditons

*Quand nou dit 'Nouos couochons n'veulent pus d'chours', chenna veurt dithe qu'nou-s'est surprîns par tchiquechose tch'est hors du c'mun.
*Tchiquechose peut êt' *[[vèrt]] coumme un chour*, ou *vèrt coumme eune fielle dé chour*.
*Si nou-s' *envyie tchiquechose ès chours*, chenna veurt dithe qu'nou l'flianque hors.

## Viyiz étout
*Brécolîn
*Chours d'Bruxelles
*Chou-flieur
Couleu d'Jèrri

La couleu d'Jèrri () est eune rouoge crouaix en dgiagonal sus un blianc fond auve l'êtchusson d'Jèrri auve eune couronne sus.

La couleu d'Jèrri, d'pis les touos vièrs temps jusqu'à mille neu chents huiptante'tch'ieune, 'tait eune rouoge Crouaix d'Saint Patrice. Duthant l'année du Jubilé en mille neu chents septante-sept, L's Êtats d'Jèrri avaient décidé dé changi la couleu pa'ce qué nou criyait qu'not' vielle couleu n'nos distîndgait d'aut' assez.

Y'avait des gens tchi dithaient qu'not' couleu avait 'té copiée par mêprînse d'la couleu Irlandaise et don qu'nou dév'thait la changi. Mais i' n'y'a pon d'êvidence qu'la Crouaix d'St Patrice fûsse faite sèrvi coumme couleu en Irlande d'vant mille huit chents ieune, et la couleu d'Jèrri est pus vielle qué chenna, à chein qu'des expèrts vexillologiques nos dithent.

Y'a eune théorie qu'la couleu d'Jèrri date des dgèrres entre l'Angliétèrre et la France quand l's Îles d'la Manche faîthaient sèrvi lus neutralité pouor pouver faithe du conmèrce auve les deux bords. Mais coumme tchi distîndgi les batchieaux Jèrriais? Chein qu'i' fîtent est dé touônner la Crouaix d'St. George du Rouai d'Angliétèrre pouor en faithe eune crouaix dgiagonale.

Auprès des d'bats, l's Êtats votîtent pouor changi la couleu. La nouvelle couleu fut approuvée par l's Êtats lé 12 dé Juîn mil neuf chent septante neuf. Y'avait deux Députés tchi votîtent contre.

La Reine procliâmit la nouvelle couleu l'10 d'Dézembre mil neuf chent huiptante

La nouvelle couleu fut officiellement haûlîndgie pouor la preunmié fais l'7 d'Avri 1981.
Conmète à Halley

La **Conmète à Halley** est eune conmète tchi r'veint pâsser la Tèrre touos les 75-76 ans. Ch'est la pus fanmeuse des conmètes, mais ch'n'est pon tréjous la pus lithante.

Ch'fut l'astronome Angliais, Edmond Halley, tchi réalîsit qu'la conmète dé 1682 r'sembliait à la cheinne dé 1607 et la cheinne dé 1531. I' proposit don en 1705 qué ch'èrfut la même conmète tch'èrvénait châque fais et i' caltchulit qu'nou pouôrrait espéther lé r'tou d'chutte conmète-là en 1757. Halley, li, n'vivait longtemps assez pouor èrvaie la conmète car i' mouothit en 1742. D'aut's astronomes èrcaltchulîtent l'êffet des plianètes et, s'lon lus caltchuls, la conmète r'appathut en 1758. Et v'là tchi fut la preuve d'la théorie à Halley.

La conmète à Halley fut la preunmié conmète èrconnue d'èrvénîn - chein qu'nou-s'appelle eune *conmète périodique* (ou eune *conmète à pause*). Nou r'chèrchit dans l'histouaithe pouor èrtrouver la conmète dans l'histouaithe dans l'années quand oulle avait pâssé. Nou trouvit qu'la conmète fut êpiée:
* en 1456
* en 1301 (lé portrait d'eune conmète fait par Giotto dans la chapelle à Padoue en 1305 est probabliément înspithé par la Conmète à Halley)

* en 1066 - la conmète est r'présentée dans la Tapiss'sie d'Bayeux et Wace raconte la veue d'la conmète dans l'Roman de Rou:

:*Al terme que ço estre dut*
:*une [[êtaile|esteile]] grant apparut,*
:*e quatorze jors respandi.*
:*od treis lons rais deverz miedi;*
:*Tele esteile selt l'en veeir*
:*quant novel [[Roué|rei]] deit regne aveir.*
:*assez vi homes qui la virent,*
:*qui ainz e pois lunges vesquirent;*
:*Comete la deit apeler*
:*qui des estailes velt parler.*

* 240 d'vant l'Christ - les Chinnouais l'avaient veu, et sans doute d'vant chenna.

La vîsite èrmèrquabl'ye d'la conmète en 1910 fut la preunmiée à êt' photographiée. Pouor les Nouormands, juste d'vant l'millénaithe d'la Nouormandie, ch'tait la preunmiéthe dépis la preuve qué ch'tait bein la conmète d'la contchête Nouormande. 1910 'tait eune année à deux conmètes - la Grande Conmète dé ch't' année 'tait même pus cliaithe qu'la cheinne à Halley.

La vîsite dé 1986 'tait pustôt d'sappouaintante car la conmète appréchit raiqu' bein au liain d'la Tèrre. Mais des fîsées fûtent lanchies pouor aller examinner la conmète et les scientistes èrchûtent des bouonnes connaîssances là-d'ssus.

La préchaine vîsite ès'sa en 2061.

## La littéthatuthe
Des poésies en Jèrriais fûtent publiées en 1910 entouor la conmète.

Elie êcrivit *La Coumette*:

:*L'avous-veue, la boustre d'coumette*
:*Qui mèt l'monde chein d'sus d'sous?*
:*Av'ous cherchi, ov votr' lunette,*
:*A vaie sa tête, san corps et sa coue?* ....

Jean Picot êcrivit *La Coumette*:

:*Bouann' gens, si la mauvaise chance vos sièd,*
:*Si vos arrive tchiq'accident,*
:*Sav'ous sus tchi renvier l'patchèt,*
:*Ch't'annèe ichin, principalement?*
:*Dans vos p'tites affaires dé touos les jours,*
:*I'n'yià pon d'soin tch'est ch'est qu'ou faîtes,*
:*Si tout vos va tout à l'arbours,*
:*Mettèz la faûte sus la Coumette!* ....
Avion

Un **avion** ( **avioun**,  **aeropleine**) est un mouoyen d'transport tchi vole.

D'pis les preunmièrs jours, l's hommes ont voulu voler comme des ouaîsieaux. À c'menchi, il' êprouvitent auve d's ailes comme les cheinnes des ouaîsieaux, souvent atout des plieunmes, mais tchiques gens réalisîtent qu' ch'tait nécéssaithe d'aver un moteu ligi auve assez d'pouvé pour lus aîdgi. D's êpreuves des moteurs à stînme n'réussitent pon, mais à la fîn les fréthes Wright - des fabritcheurs d'machinne - en fîtent iun tchi lus pèrmettait d'faithe lé preunmié vol controllé. D'pis chu temps-là la technologie a fait du progrès încriyabl'ye, partitchulièthement en temps d'dgèrre.
Mangi

**Mangi** (;  **mouogî**,    **maquer**,  **mangier**,  **mãdji**) est l'action dé s'nouôrri atout dé tchi tchi contcheint chein tch'est nécessaithe pouor souôtcheindre la vie – les vitaminnes, les protéïnnes, la graîsse, les minnéraux et tout chenna.

Lé **mangi** ( **mouogeâle, mouog'rie**  **la mang'rie**,  **lë mãdji**) est chein qu'nou mange. Y'a d's annimaux tchi sont des mangeurs dé pliantes et d'aut's tchi sont des mangeurs dé viande. Les gens sont des mangeurs dé tout, mais y'a des gens tchi sont des végétariens ou des végans, et y'a des r'ligions tch'ont des règl'yes entouor chein qu'les fidèles peuvent mangi.

Mangi est étout un pliaîsi. Dans la sociêté, nou mange ensembl'ye, en fanmil'ye ou acanté d'la compangnie. Tchiquefais, y'a des bâtisses (restaurants, cantinnes, èrfectouaithes) dans tchi qu'nou mange en dgaîngues. Dans la maîson, y'a ofûche eune grande tchuîsinne dans tchi s'attablier pouor mangi.

L's annimaux n'couquent pon, mais les gens peuvent coutchi lus mangi et y'a des tchuîsinnes pouor èrgraie l'mangi.

Nou peut mangi:

* des frits
** poumme
** paithe
** tonmate
** orange

* des lédgeunmes
** caboche
** patate
** brécolîn
** riz
** pais

* d'la viande
** viande dé vaque
** angné
** lard
** poulet
** saûciche

* du paîsson
** pihangne

* du pain
** sannouiche

* la lait'tie
** fronmage

* des chucrîns
* des picl'yes

## [[Èrchette]]s
Dans la tchuîsinne nou peut graie:

* Teurgoule
* Pais au fou
* Pizza